
ROZHODNUTIE
PREDSEDU NÁRODNEJ RADY SLOVENSKEJ REPUBLIKY

z 15. septembra 2026

k návrhu zákona podaného skupinou poslancov Národnej rady Slovenskej republiky


Skupina poslancov Národnej rady Slovenskej republiky, 
28. augusta 2026 podala návrh na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 1506).

	Na základe uznesenia Ústavnoprávneho výboru Národnej rady Slovenskej republiky, ktorému som podaný návrh zákona postúpil na zaujatie stanoviska z hľadiska oprávnenosti jeho podania (uznesenie výboru z 9. septembra  2026 č. 509)

	k o n š t a t u j e m, že

 	uvedený poslanecký návrh zákona (tlač 1506) nie je podaný v súlade s 
§ 96 ods. 3 zákona o rokovacom poriadku, nakoľko ide o návrh zákona v tej istej veci (upravuje tie isté právne vzťahy, ktoré upravoval neschválený návrh zákona), ako bol návrh skupiny poslancov Národnej rady Slovenskej republiky  na vydanie  zákona,   ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov - tlač 972, o ktorom Národná rada Slovenskej republiky uznesením č. 1470 z 5. mája 2026 rozhodla, že nebude pokračovať v rokovaní o ňom a od schválenia uznesenia neuplynula ustanovená šesťmesačná lehota. 

	Z uvedeného dôvodu nie je možné tento návrh zákona zaradiť do programu schôdze Národnej rady Slovenskej republiky.

